text: Dronningen faldt for Mohammeds maleri
  09 oktober 2012 kl. 13.50
  Da Dronning Margrethe besøgte en udstilling på museet Trapholdt, faldt hun for et portræt af sig selv, der var malet af 13-årige Mohammed Abdidahir. Nu bliver maleriet sendt til Amalienborg.
  Den kunstglade Dronning fik øje på maleriet blandt 500 andre, da hun indviede udstillingen "En Dronning og Hendes familie" i august. 
  Maleriet var en del af et skoleprojekt, og ifølge kunstneren selv tog det ham en uge at male portrættet.
  